title: Rozhodnutie Rady (EÚ) 2015/2037 z 10. novembra 2015, ktorým sa členské štáty splnomocňujú ratifikovať v záujme Európskej únie Protokol z roku 2014 k Dohovoru Medzinárodnej organizácie práce z roku 1930 o nútenej alebo povinnej práci, pokiaľ ide o záležitosti týkajúce sa sociálnej politiky

text:
               14.11.2015

               SK

               Úradný vestník Európskej únie

               L 298/23

         ROZHODNUTIE RADY (EÚ) 2015/2037
   z 10. novembra 2015,
   ktorým sa členské štáty splnomocňujú ratifikovať v záujme Európskej únie Protokol z roku 2014 k Dohovoru Medzinárodnej organizácie práce z roku 1930 o nútenej alebo povinnej práci, pokiaľ ide o záležitosti týkajúce sa sociálnej politiky
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 153 ods. 2 v spojení s článkom 153 ods. 1 písm. a) a b) a článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia podporuje ratifikáciu medzinárodných dohovorov týkajúcich sa práce, ktoré Medzinárodná organizácia práce (MOP) označila za aktuálne, aby tým prispela k úsiliu Únie o podporu ľudských práv a dôstojnej práce pre všetkých a o odstraňovanie obchodovania s ľuďmi v Únii aj mimo nej. Ochrana základných zásad a práv pri práci je kľúčovým aspektom tejto podpory.

               (2)

               Dohovor Medzinárodnej organizácie práce o nútenej alebo povinnej práci z roku 1930, ktorý dopĺňa protokol z roku 2014, je základný dohovor MOP a má vplyv na pravidlá, ktoré odkazujú na základné pracovné normy.

               (3)

               Časti pravidiel stanovených v Protokole z roku 2014 k Dohovoru Medzinárodnej organizácie práce o nútenej alebo povinnej práci z roku 1930 (ďalej len „protokol“) patria do rozsahu právomoci Únie v súlade s článkom 153 ods. 2 Zmluvy o fungovaní Európskej únie (ZFEÚ). Na niektoré pravidlá protokolu sa už vzťahuje acquis EÚ v oblasti sociálnej politiky. V tomto ohľade najmä článok 1 ods. 1 a článok 2 písm. a) a d) protokolu sa týka záležitostí, ktoré upravuje smernica Rady 91/533/EHS (1), smernica Európskeho parlamentu a Rady 2008/104/ES (2), ako aj smernice o zdraví a bezpečnosti pri práci vrátane smernice Rady 89/391/EHS (3), smernice Európskeho parlamentu a Rady 2003/88/ES (4), smernice Rady 94/33/ES (5) a smernice Rady 92/85/EHS (6).

               (4)

               Článok 19 ods. 4 Ústavy MOP týkajúci sa prijímania a ratifikácie dohovorov sa podobne uplatňuje aj na protokoly, ktoré sú záväznými medzinárodnými dohodami, ktoré podliehajú ratifikácii a súvisia s dohovormi.

               (5)

               Únia nemôže protokol ratifikovať, pretože jeho zmluvnými stranami môžu byť len štáty.

               (6)

               Členské štáty by preto mali byť splnomocnené ratifikovať protokol, konajúc spoločne v záujme Únie, pokiaľ ide o tie časti, ktoré patria do rozsahu právomoci Únie v súlade s článkom 153 ods. 2 ZFEÚ.

               (7)

               Časti protokolu patriace do právomoci prenesenej na Úniu, ktoré sa netýkajú sociálnej politiky, budú predmetom rozhodnutia prijatého súbežne s týmto rozhodnutím,

         PRIJALA TOTO ROZHODNUTIE:
   Článok 1
   Členské štáty sa týmto splnomocňujú ratifikovať Protokol z roku 2014 k Dohovoru Medzinárodnej organizácie práce z roku 1930 o nútenej alebo povinnej práci, pokiaľ ide o časti patriace do rozsahu právomoci, ktorá bola prenesená na Úniu podľa článku 153 ods. 2 ZFEÚ.
   Článok 2
   Členské štáty by mali podniknúť potrebné kroky, aby svoje ratifikačné listiny k protokolu čo najskôr uložili u generálneho riaditeľa Medzinárodnej organizácie práce, a to najlepšie do 31. decembra 2016.
   Článok 3
   Toto rozhodnutie je určené členským štátom.

      V Bruseli 10. novembra 2015

            Za Radu

            predseda

         P. GRAMEGNA

      (1)  Smernica Rady 91/533/EHS zo 14. októbra 1991 o povinnosti zamestnávateľa informovať zamestnancov o podmienkach vzťahujúcich sa na zmluvu alebo na pracovno-právny vzťah (Ú. v. ES L 288, 18.10.1991, s. 32).

      (2)  Smernica Európskeho parlamentu a Rady 2008/104/ES z 19. novembra 2008 o dočasnej agentúrnej práci (Ú. v. EÚ L 327, 5.12.2008, s. 9).

      (3)  Smernica Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci, (Ú. v. ES L 183, 29.6.1989, s. 1).

      (4)  Smernica Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (Ú. v. EÚ L 299, 18.11.2003, s. 9).

      (5)  Smernica Rady 94/33/ES z 22. júna 1994 o ochrane mladých ľudí pri práci (Ú. v. ES L 216, 20.8.1994, s. 12).

      (6)  Smernica Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (desiata samostatná smernica v zmysle článku 16 ods. 1 smernice 89/391/EHS) (Ú. v. ES L 348, 28.11.1992, s. 1).


title: 2010/523/EÚ: Rozhodnutie Európskeho parlamentu z  5. mája 2010 o účtovnej závierke Európskej environmentálnej agentúry za rozpočtový rok 2008

text:
               25.9.2010

               SK

               Úradný vestník Európskej únie

               L 252/154

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskej environmentálnej agentúry za rozpočtový rok 2008
   (2010/523/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej environmentálnej agentúry za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (3), a najmä na jeho článok 13,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0092/2010),

               1.

               schvaľuje účtovnú závierku Európskej environmentálnej agentúry za rozpočtový rok 2008;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 60.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 126, 21.5.2009, s. 13.

      (4)  Ú. v. ES L 357, 31.12.2002, s. 72.


title: Rozhodnutie Rady z  21. septembra 2009 o podpise v mene Európskej únie a predbežnom vykonávaní určitých ustanovení Dohody medzi Európskou úniou a Islandom a Nórskom na účely uplatňovania určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane jeho prílohy

text:
               31.12.2009

               SK

               Úradný vestník Európskej únie

               L 353/1

      ROZHODNUTIE RADY

   z 21. septembra 2009
   o podpise v mene Európskej únie a predbežnom vykonávaní určitých ustanovení Dohody medzi Európskou úniou a Islandom a Nórskom na účely uplatňovania určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane jeho prílohy
   (2009/1023/SVV)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   keďže:

               (1)

               Island listom z 24. septembra 2008 adresovaným predsedovi Rady a Nórsko listom zo 7. júla 2008 adresovaným predsedovi Rady požiadali o pridruženie k mechanizmom policajnej a justičnej spolupráce medzi členskými štátmi Únie vytvoreným rozhodnutím Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a rozhodnutím Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (2), vrátane jeho prílohy.

               (2)

               Na základe poverenia udeleného predsedníctvu 24. októbra 2008 a za pomoci Komisie a delegácie zastupujúcej členský štát, ktorý bude ako nasledujúci vykonávať predsedníctvo, sa ukončili rokovania s Islandom a Nórskom o dohode na účely uplatňovania určitých ustanovení rozhodnutia Rady 2008/615/SVV o zintenzívnení cezhraničnej spolupráce,najmä v boji proti terorizmu a cezhraničnej trestnej činnosti, a rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce,najmä v boji proti terorizmu a cezhraničnej trestnej činnosti,vrátane jeho prílohy (ďalej len „dohoda“).

               (3)

               S výhradou jej uzavretia k neskoršiemu dátumu by sa mala dohoda parafovaná 28. novembra 2008 v Bruseli podpísať a pripojená deklarácia by sa mala schváliť.

               (4)

               Dohoda obsahuje ustanovenia o predbežnom vykonávaní niektorých jej ustanovení. Do ukončenia postupov na formálne uzavretie dohody a nadobudnutia platnosti by sa tieto ustanovenia predbežne vykonávať,

         ROZHODLA TAKTO:
   Článok 1
   Týmto sa schvaľuje v mene Európskej únie podpísanie dohody, s výhradou jej uzavretia.
   Text dohody je pripojený k tomuto rozhodnutiu.
   Článok 2
   Vyhlásenie pripojené k tomuto rozhodnutiu sa schvaľuje v mene Európskej únie.
   Článok 3
   Týmto sa predseda Rady poveruje určiť osobu (y) splnomocnenú (é) podpísať v mene Európskej únie dohodu, s výhradou jej uzavretia.

      V Bruseli 21. septembra 2009

            Za Radu

            predseda

         T. BILLSTRÖM

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.

         DOHODA

      medzi Európskou úniou a Islandom a Nórskom na účely uplatňovania určitých ustanovení rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane jeho prílohy
      EURÓPSKA ÚNIA
      na jednej strane a
      ISLAND
      a
      NÓRSKO
      na strane druhej,
      ďalej len „zmluvné strany“,
      SO ŽELANÍM zlepšiť policajnú a justičnú spoluprácu medzi členskými štátmi Európskej únie a Islandom a Nórskom bez toho, aby boli dotknuté ustanovenia na ochranu slobody jednotlivca,
      BERÚC DO ÚVAHY, že súčasné vzťahy medzi zmluvnými stranami, najmä Dohoda uzavretá medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis, sa vyznačujú úzkou spoluprácou v boji proti trestnej činnosti,
      POUKAZUJÚC na spoločný záujem zmluvných strán zabezpečiť, aby bola policajná spolupráca medzi členskými štátmi Európskej únie a Islandom a Nórskom poskytovaná rýchlym a účinným spôsobom zlučiteľným so základnými zásadami ich vnútroštátnych právnych systémov a v súlade s právami jednotlivca a zásadami Európskeho dohovoru o ochrane ľudských práv a základných slobôd, podpísaného v Ríme 4. novembra 1950,
      UZNÁVAJÚC, že rámcové rozhodnutie Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní (1) už stanovuje pravidlá, podľa ktorých si orgány presadzovania práva členských štátov Európskej únie a Islandu a Nórska môžu rýchlo a účinne vymieňať informácie a spravodajské informácie na účely vedenia vyšetrovania trestných činov alebo spravodajských operácií v trestných veciach,
      UZNÁVAJÚC, že pre podnecovanie medzinárodnej spolupráce má zásadný význam, aby sa presné informácie dali vymieňať rýchlo a účinne. Preto je potrebné zaviesť postupy na presadenie rýchlych, účinných a nenákladných postupov výmeny údajov. V súvislosti so spoločným používaním údajov by tieto postupy mali stanoviť zodpovednosť zúčastnených a zahŕňať vhodné záruky, pokiaľ ide o presnosť a bezpečnosť údajov počas prenosu a uchovávania, ako aj postupy na zaznamenávanie výmeny údajov a obmedzenia používania vymieňaných informácií;
      BERÚC DO ÚVAHY, že Island a Nórsko vyjadrili želanie uzavrieť dohodu, ktorá by im umožnila uplatňovať určité ustanovenia rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane jeho prílohy vo vzájomných vzťahoch a vo vzťahoch s členskými štátmi Európskej únie,
      BERÚC DO ÚVAHY, že Európska únia tiež považuje takúto dohodu za potrebnú,
      POUKAZUJÚC NA TO, že táto dohoda obsahuje ustanovenia založené na hlavných ustanoveniach rozhodnutia 2008/615/SVV a rozhodnutia 2008/616/SVV, vrátane jeho prílohy, ktorých účelom je zlepšiť výmenu informácií, ktoré členským štátom Európskej únie a Islandu a Nórsku umožnia si navzájom udeliť prístupové práva k svojim automatizovaným súborom s analýzou DNA, automatizovaným systémom identifikácie odtlačkov prstov a registrom s údajmi o evidencii vozidiel. V prípade údajov z vnútroštátnych súborov s analýzou DNA a z automatizovaných systémov identifikácie odtlačkov prstov by systém „pozitívnej lustrácie/negatívnej lustrácie“ mal umožniť vyhľadávajúcemu štátu v druhom rade požadovať osobné údaje od štátu, ktorý súbor spravuje, a podľa potreby požadovať ďalšie informácie prostredníctvom postupov vzájomnej právnej pomoci vrátane postupov prijatých podľa rámcového rozhodnutia 2006/960/SVV;
      BERÚC DO ÚVAHY, že tieto ustanovenia by značne urýchlili existujúce postupy, ktoré by členským štátom, Islandu a Nórsku umožnili zistiť, či má iný štát požadované informácie, ktoré potrebujú, a ak áno, tak ktorý,
      BERÚC DO ÚVAHY, že cezhraničné porovnávanie údajov dá boju proti trestnej činnosti nový rozmer. Informácie získané porovnávaním údajov otvoria štátom nové prístupy k vyšetrovaniu, a tým zohrá kľúčovú úlohu v pomoci orgánom činným v trestnom konaní a justičným orgánom štátov,
      BERÚC DO ÚVAHY, že pravidlá sa zakladajú na prepojení národných databáz štátov,
      BERÚC DO ÚVAHY, že za určitých podmienok by štáty mali byť schopné poskytovať osobné i iné ako osobné údaje na zlepšenie výmeny informácií s cieľom predchádzať trestným činom a udržiavať verejný poriadok a bezpečnosť v súvislosti s významnými udalosťami s cezhraničným rozmerom,
      UZNÁVAJÚC, že okrem zlepšenia výmeny informácií je potrebné upraviť iné formy užšej spolupráce medzi policajnými orgánmi najmä prostredníctvom spoločných bezpečnostných operácií (napr. spoločné hliadky),
      BERÚC DO ÚVAHY, že užšia policajná a justičná spolupráca v trestných veciach musí ísť ruka v k ruke s dodržiavaním základných práv, najmä práva na rešpektovanie súkromia a ochranu osobných údajov, čo sa zabezpečí osobitnými opatreniami o ochrane údajov, ktoré by sa mali prispôsobiť osobitnej povahe rôznych foriem výmeny údajov. Takéto ustanovenia o ochrane údajov by mali zohľadňovať predovšetkým špecifickú povahu cezhraničného on-line prístupu do databáz. Pretože pri prístupe on-line nie je možné, aby štát, ktorý spravuje súbor, robil akékoľvek predbežné kontroly, mal by sa zaviesť systém zabezpečujúci následné monitorovanie,
      BERÚC DO ÚVAHY, že systém pozitívnej lustrácie/negatívnej lustrácie zabezpečuje štruktúru porovnávania anonymných profilov, keď sa dodatočné osobné údaje vymieňajú len po pozitívnej lustrácii a ktorých odovzdávanie a prijímanie sa spravuje vnútroštátnym právom vrátane predpisov o právnej pomoci. Tento mechanizmus zabezpečuje adekvátny systém ochrany údajov, pričom sa chápe, že odovzdávanie osobných údajov inému štátu si vyžaduje náležitú úroveň ochrany údajov na strane prijímajúceho štátu.
      VZHĽADOM na rozsiahlu výmenu informácií a údajov vyplývajúcich z užšej policajnej a justičnej spolupráce je cieľom tejto dohody zaručiť primeranú úroveň ochrany údajov. Dodržiava úroveň ochrany navrhnutú na spracúvanie osobných údajov v Dohovore Rady Európy z 28. januára 1981 o ochrane jednotlivcov pri automatizovanom spracúvaní osobných údajov a v jeho dodatkovom protokole z 8. novembra 2001, ako aj zásady uvedené v odporúčaní Rady Európy č. R (87) 15, ktorým sa upravuje používanie osobných údajov v oblasti polície,
      OPIERAJÚC SA o vzájomnú dôveru medzi členskými štátmi Európskej únie a Islandom a Nórskom v štruktúru a fungovanie ich právnych systémov,
      UZNÁVAJÚC, že ustanovenia dvojstranných a mnohostranných dohovorov zostávajú uplatniteľné na všetky záležitosti, na ktoré sa nevzťahuje táto dohoda,
      SA ROZHODLI UZAVRIEŤ TÚTO DOHODU:
      Článok 1
      Predmet úpravy a cieľ
      1.   Pokiaľ nie je v tejto dohode ustanovené inak, obsah článkov 1 až 24, článku 25 ods. 1, článkov 26 až 32 a článku 34 rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, sa uplatňuje na dvojstranné vzťahy medzi Islandom alebo Nórskom a jednotlivými členskými štátmi Európskej únie, ako aj na vzťahy medzi Islandom a Nórskom.
      2.   Pokiaľ nie je v tejto dohode ustanovené inak, obsah článkov 1 až 19 a článku 21 rozhodnutia 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane jeho prílohy s výnimkou bodu 1 kapitoly 4 sa uplatňuje na vzťahy uvedené v odseku 1.
      3.   Vyhlásenia členských štátov vykonané v súlade s rozhodnutiami 2008/616/SVV a 2008/615/SVV sa vzťahujú aj na ich vzťahy s Islandom a Nórskom.
      Článok 2
      Vymedzenie pojmov
      Na účely tejto dohody sa uplatňuje toto vymedzenie pojmov:

                  1.

                  „zmluvné strany“ sú Európska únia, Nórsko a Island;

                  2.

                  „členský štát“ je členský štát Európskej únie;

                  3.

                  „štát“ je členský štát, Island alebo Nórsko.

            Článok 3
      Jednotné uplatňovanie a výklad
      1.   Zmluvné strany s cieľom dosiahnuť čo najjednotnejšie uplatňovanie a výklad ustanovení uvedených v článku 1 neustále sledujú vývoj judikatúry Súdneho dvora Európskych spoločenstiev, ako aj vývoj judikatúry príslušných súdov Islandu a Nórska, ktorá súvisí s týmito ustanoveniami. Na tento účel sa zriadi mechanizmus, ktorý zaručí pravidelné, vzájomné zasielanie takejto judikatúry.
      2.   Island a Nórsko sú oprávnené predkladať písomné vyjadrenia alebo písomné pripomienky Súdnemu dvoru v prípadoch, keď súd členského štátu začne na Súdnom dvore konanie o predbežnej otázke, ktorá sa týka výkladu akýchkoľvek ustanovení uvedených v článku 1.
      Článok 4
      Riešenie sporov
      Každý spor medzi Islandom alebo Nórskom a členským štátom týkajúci sa výkladu alebo uplatňovania tejto dohody alebo niektorého z ustanovení uvedených v článku 1 a zmien a doplnení, ktoré sa ich týkajú, môže účastník tohto sporu predložiť na zasadnutí zástupcov vlád členských štátov Európskej únie, Islandu a Nórska, aby sa urýchlene vyriešil.
      Článok 5
      Zmeny a doplnenia
      1.   Ak vznikne potreba zmeniť a doplniť ustanovenia rozhodnutia 2008/615/SVV uvedené v článku 1 ods. 1, a/alebo ustanovenia rozhodnutia 2008/616/SVV, vrátane jeho prílohy, uvedené v článku 1 ods. 2, Európska únia ich o tom bezodkladne informuje Island a Nórsko a zhromaždí ich prípadné pripomienky.
      2.   Akákoľvek zmena a doplnenie ustanovení rozhodnutia 2008/615/SVV uvedené v článku 1 ods. 1, ako aj akákoľvek zmena a doplnenie ustanovení rozhodnutia 2008/616/SVV, vrátane jeho prílohy, uvedené v článku 1 ods. 2, sa po jej prijatí prostredníctvom depozitára oznámi Islandu a Nórsku.
      Island a Nórsko sa nezávisle rozhodnú, či prijmú obsah zmeny a doplnenia a či ich transponujú do svojho vnútroštátneho právneho poriadku. Uvedené rozhodnutia oznámia depozitárovi do troch mesiacov od oznámenia zmeny a doplnenia.
      3.   Ak môžu byť Island a Nórsko viazané obsahom zmeny a doplnenia iba po splnení ústavných požiadaviek, Island a Nórsko o tom pri oznámení informujú depozitára. Island a Nórsko bezodkladne a písomne informujú depozitára najneskôr do šiestich mesiacov od oznámenia o splnení všetkých ústavných požiadaviek. Od stanoveného dátumu nadobudnutia účinnosti zmeny a doplnenia vo vzťahu k Islandu a Nórsku a až do oznámenia o splnení ústavných požiadaviek Island a Nórsko predbežne vykonávajú obsah právneho aktu alebo predmetné ustanovenie, pokiaľ je to možné.
      4.   Ak Island alebo Nórsko, alebo oba štáty zmenu a doplnenie neakceptujú, vykonávanie tejto dohody sa voči štátu alebo štátom, ktoré neakceptovali zmenu a doplnenie preruší na šesť mesiacov odo dňa stanoveného na vykonanie členskými štátmi. Na účely preskúmania všetkých možností pokračovať v uplatňovaní dohody sa zvolá zasadnutie zmluvných strán, pričom sa zohľadní rovnocennosť právnych predpisov. Prerušenie sa ukončí, keď dotknutý štát alebo štáty oznámia akceptovanie zmeny a doplnenia, alebo keď sa zmluvné strany rozhodnú znovu uplatňovať medzi sebou túto dohodu.
      5.   Ak sa zmluvné strany do uplynutia šesťmesačnej lehoty prerušenia nerozhodli znovu uplatňovať túto dohodu, prestane sa táto dohoda platiť voči štátu, ktorý zmenu a doplnenie neakceptoval.
      6.   Odseky 4 a 5 sa vzťahujú na zmeny a doplnenia týkajúce sa kapitol 3, 4 a 5 rozhodnutia 2008/615/SVV alebo článku 17 rozhodnutia 2008/616/SVV, iba ak Island alebo Nórsko alebo oba tieto štáty oznámia depozitárovi, že ich nemôžu akceptovať spolu s dôvodmi. V takom prípade a bez toho, aby bol dotknutý článok 10, sa na vzťahy so štátom alebo štátmi, ktoré vydali oznámenie, budú príslušné ustanovenia naďalej uplatňovať v znení pred zmenou a doplnením.
      Článok 6
      Preskúmanie
      Zmluvné strany súhlasia, že spoločne preskúmajú túto dohodu najneskôr do piatich rokov od nadobudnutia jej platnosti. Preskúmanie sa bude týkať najmä praktického vykonávania, výkladu a vývoja dohody, ako aj otázok týkajúcich sa napríklad dôsledkov ďalšieho vývoja Európskej únie súvisiacich s predmetom tejto dohody.
      Článok 7
      Vzťah k iným právnym nástrojom
      1.   Island a Nórsko môžu naďalej uplatňovať dvojstranné alebo mnohostranné dohody alebo dohovory o cezhraničnej spolupráci s členskými štátmi, ktoré sú v platnosti v čase prijatia tejto dohody, pokiaľ takéto dohody alebo dohovory nie sú nezlučiteľné s cieľmi tejto dohody. Island a Nórsko oznámia depozitárovi dohody alebo dohovory, ktoré sa budú naďalej uplatňovať.
      2.   Po nadobudnutí platnosti tejto dohody môžu Island a Nórsko uzavierať alebo uvádzať do platnosti ďalšie dvojstranné alebo mnohostranné dohody alebo dohovory o cezhraničnej spolupráci s členskými štátmi, pokiaľ takéto dohody alebo dohovory ustanovujú rozšírenie cieľov tejto dohody. Island a Nórsko oznámia tieto nové dohody alebo dohovory depozitárovi do troch mesiacov od ich podpisu alebo – v prípade nástrojov podpísaných pred nadobudnutím platnosti tejto dohody – do troch mesiacov od ich nadobudnutia platnosti.
      3.   Dohodami a dohovormi uvedenými v odsekoch 1 a 2 nesmú byť dotknuté vzťahy so štátmi, ktoré nie sú ich zmluvnými stranami.
      4.   Touto dohodou nie sú dotknuté existujúce dohody o právnej pomoci alebo vzájomnom uznávaní justičných rozhodnutí.
      Článok 8
      Oznámenia, vyhlásenia a nadobudnutie platnosti
      1.   Zmluvné strany si navzájom oznámia ukončenie postupov potrebných na to, aby mohli vyjadriť súhlas s prijatím záväzkov vyplývajúcich z tejto dohody.
      2.   Európska únia môže udeliť súhlas s tým, že bude touto dohodou viazaná, aj vtedy, keď ešte všetky členské štáty, na ktoré sa vzťahuje článok 25 ods. 2 rozhodnutia 2008/615/SVV, neprijali rozhodnutia v ňom ustanovené.
      3.   Článok 5 ods. 1 a 2 sa predbežne vykonáva odo dňa podpisu tejto dohody.
      4.   Lehota troch mesiacov ustanovená v poslednej vete článku 5 ods. 2 týkajúca sa zmien a doplnení dohody prijatých po jej podpise, ale pred jej nadobudnutím platnosti, začína plynúť dňom nadobudnutia platnosti tejto dohody.
      5.   Island a Nórsko môžu pri oznámení uvedenom v odseku 1, alebo ak je to ustanovené, kedykoľvek potom vydať vyhlásenia ustanovené v tejto dohode.
      6.   Táto dohoda nadobúda platnosť medzi Európskou úniou a Islandom prvým dňom tretieho mesiaca nasledujúceho po dni, keď generálny tajomník Rady Európskej únie skonštatuje, že sa splnili všetky formálne požiadavky pre vyjadrenie súhlasu Európskej únie a Islandu alebo v ich mene.
      7.   Táto dohoda nadobúda platnosť medzi Európskou úniou a Nórskom prvým dňom tretieho mesiaca nasledujúceho po dni, keď generálny tajomník Rady Európskej únie skonštatuje, že sa splnili všetky formálne požiadavky pre vyjadrenie súhlasu Európskej únie a Nórska alebo v ich mene.
      8.   Od nadobudnutia platnosti tejto dohody medzi Európskou úniou a Islandom a Európskou úniou a Nórskom nadobúda táto dohoda platnosť aj medzi Islandom a Nórskom.
      9.   Prenos osobných údajov na základe tejto dohody sa môže uskutočniť až po vykonaní ustanovení kapitoly 6 rozhodnutia 2008/615/SVV vo vnútroštátnom práve štátov dotknutých týmto prenosom.
      10.   Na účely overenia splnenia na Islande a v Nórsku sa uskutoční hodnotiaca návšteva a séria testov v súlade s podmienkami a dojednaniami dohodnutým s uvedenými štátmi, ktoré sú rovnaké ako tie, ktoré sa vzťahujú na členské štáty podľa kapitoly 4 prílohy k rozhodnutiu 2008/616/SVV.
      Na základe celkovej hodnotiacej správy Rada jednomyseľne rozhodne o dátume alebo dátumoch, odkedy budú môcť členské štáty oznamovať osobné údaje Islandu a Nórsku podľa tejto dohody.
      Článok 9
      Pristúpenie
      Pristúpenie nových členských štátov k Európskej únii zakladá práva a povinnosti podľa súčasnej dohody medzi týmito novými členskými štátmi a Islandom a Nórskom.
      Článok 10
      Vypovedanie
      1.   Túto dohodu môže kedykoľvek vypovedať ktorákoľvek zo zmluvných strán. Ak dohodu vypovie Island alebo Nórsko, ostáva v platnosti medzi Európskou úniou a štátom, ktorý ju nevypovedal. Ak dohodu vypovie Európska únia, skončí jej platnosť.
      2.   Vypovedanie tejto dohody podľa odseku 1 nadobudne účinnosť šesť mesiacov od uloženia oznámenia o jej vypovedaní.
      Článok 11
      Depozitár
      1.   Táto dohoda sa uloží u generálneho tajomníka Rady Európskej únie.
      2.   Depozitár uverejňuje informácie o každom oznámení súvisiacom s touto dohodou.

         V Štokholme 26. novembra 2009 a v Bruseli 30. novembra 2009 v jedinom pôvodnom vyhotovení v anglickom, bulharskom, českom, dánskom, estónskom, fínskom, francúzskom, gréckom, holandskom, islandskom, litovskom, lotyšskom, maďarskom, maltskom, nemeckom, nórskom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

            За Европейския съюз
            Por la Unión Europea
            Za Evropskou unii
            For den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Thar ceann an Aontais Eorpaigh
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar
            Fyrir hönd Evrópusambandsins
            For Den europeiske union

            За Република Исландия
            Por la República de Islandia
            Za Islandskou republiku
            For Republikken Island
            Für die Republik Island
            Islandi Vabariigi nimel
            Για την Δημοκρατία της Ισλανδίας
            For the Republic of Iceland
            Pour la République d'Islande
            Thar ceann Phoblacht na hĺoslainne
            Per la Repubblica d'Islanda
            Islandes Republikas vārdā
            Islandijos Respublikos vardu
            Az Izlandi Köztársaság részéről
            Għar-Repubblika ta' l-Islanda
            Voor de Republiek Ijsland
            W imieniu Republiki Islandii
            Pela República da Islândia
            Pentru Republica Islanda
            za Islandskú republiku
            Za Republiko Islandijo
            Islannin tasavallan puolesta
            På Republiken Islands vägnar
            Fyrir hönd lýðveldisins Íslands
            For Republikken Island

            За Кралство Норвегия
            Por el Reino de Noruega
            Za Norské království
            For Kongeriget Norge
            Für das Königreich Norwegen
            Norra Kuningriigi nimel
            Για το Βασίλειο της Νορβηγίας
            For the Kingdom of Norway
            Pour le Royaume de Norvège
            Thar ceann Ríocht na hIorua
            Per il Regno di Norvegia
            Norvēģijas Karalistes vārdā
            Norvegijos Karalystės vardu
            A Norvég Királyság részéről
            Għar-Renju tan-Norvegia
            Voor het Koninkrijk Noorwegen
            W imieniu Królestwa Norwegii
            Pelo Reino da Noruega
            Pentru Regatul Novegiei
            Za Nórske kráľovstvo
            Za Kraljevino Norveško
            Norjan kuningaskunnan puolesta
            På Konungariket Norges vägnar
            Fyrir hönd Konungsríkisins Noregs
            For Kongeriket Norge

         (1)  Ú. v. EÚ L 386, 29.12.2006, s. 89.

         VYHLÁSENIE, KTORÉ SA PRIJME PRI PODPISE DOHODY
         Európska únia a Island a Nórsko, signatári Dohody na účely uplatňovania určitých ustanovení rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane jeho prílohy, (ďalej len „dohoda“)
         vyhlasujú:

                     Uskutočňovanie výmen údajov týkajúcich sa profilov DNA, odtlačkov prstov a evidencie vozidiel vyžaduje, aby Island a Nórsko vytvorili dvojstranné spojenia s každým členským štátom pre každú z týchto kategórií.

                     Na uľahčenie tejto úlohy sa Islandu a Nórsku zašlú všetky dostupné dokumenty, osobitný softvér a zoznamy užitočných kontaktov.

                     Island a Nórsko môžu využiť neformálne partnerstvo s členskými štátmi, ktoré už takéto výmeny uskutočnili, s cieľom podeliť sa o získané skúsenosti a získať prístup k praktickej a technickej pomoci.

                     Podrobnosti o takýchto partnerstvách sa upravia priamo v dohodách medzi dotknutými štátmi.

                     Islandskí a nórski odborníci môžu kedykoľvek kontaktovať predsedníctvo Rady a/alebo Komisiu a/alebo uznávaných odborníkov v oblastiach, v ktorých by radi získali informácie, objasnenie alebo iný druh pomoci.

                     Rovnako môže Komisia kontaktovať Island a Nórsko pri príprave návrhov alebo oznámení, v súvislosti s ktorými je v spojení s členskými štátmi.

                     Islandskí a nórski odborníci sa môžu pozývať na zasadnutia skupiny ad hoc, v rámci ktorej odborníci z členských štátov diskutujú o rôznych technických aspektoch výmen údajov z profilov DNA, daktyloskopických údajov a určitých údajov, ktoré priamo súvisia s uplatňovaním uvedených rozhodnutí Rady Islandom a Nórskom.


title: Rozhodnutie Európskej centrálnej banky (EÚ) 2016/244 z 18. decembra 2015, ktorým sa mení rozhodnutie ECB/2010/10 o nedodržiavaní požiadaviek na štatistické vykazovanie (ECB/2015/50)

text:
               20.2.2016

               SK

               Úradný vestník Európskej únie

               L 45/13

         ROZHODNUTIE EURÓPSKEJ CENTRÁLNEJ BANKY (EÚ) 2016/244
   z 18. decembra 2015,
   ktorým sa mení rozhodnutie ECB/2010/10 o nedodržiavaní požiadaviek na štatistické vykazovanie (ECB/2015/50)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho články 5.1 a 34.1,
   so zreteľom na nariadenie Rady (ES) č. 2533/98 z 23. novembra 1998 o zbere štatistických informácií Európskou centrálnou bankou (1), a najmä na jeho článok 7,
   so zreteľom na nariadenie Rady (ES) č. 2532/98 z 23. novembra 1998 týkajúce sa právomocí Európskej centrálnej banky ukladať sankcie (2), a najmä na jeho článok 6 ods. 2,
   so zreteľom na nariadenie Európskej centrálnej banky (ES) č. 2157/1999 z 23. septembra 1999 o práve Európskej centrálnej banky ukladať sankcie (ECB/1999/4) (3),
   keďže:

               (1)

               Rozhodnutie ECB/2010/10 (4) je potrebné zosúladiť so zmenami nariadenia Európskej centrálnej banky (EÚ) č. 1071/2013 (ECB/2013/33) (5) a zmenami nariadenia Európskej centrálnej banky (EÚ) č. 1072/2013 (ECB/2013/34) (6).

               (2)

               Okrem toho postupy pri zbere informácií o porušeniach povinností a ukladanie sankcií ustanovené v rozhodnutí ECB/2010/10 by sa mali uplatňovať aj na prípady nedodržania ustanovení nariadenia Európskej centrálnej banky (EÚ) č. 1073/2013 (ECB/2013/38) (7), nariadenia Európskej centrálnej banky (EÚ) č. 1074/2013 (ECB/2013/39) (8) a nariadenia Európskej centrálnej banky (EÚ) č. 1075/2013 (ECB/2013/40) (9), keďže sa osvedčili ako účinné nástroje pri riešení prípadov nedodržiavania požiadaviek na štatistické vykazovanie, k čomu by mohlo tiež dôjsť v kontexte uvedených nariadení,

         PRIJALA TOTO ROZHODNUTIE:
   Článok 1
   Rozhodnutie ECB/2010/10 sa mení takto:

               1.

               V článku 1 sa bod 2 nahrádza takto:

                           „2.

                           ‚peňažnou finančnou inštitúciou‘ (PFI) sa rozumie peňažná finančná inštitúcia v zmysle článku 1 nariadenia Európskej centrálnej banky (EÚ) č. 1071/2013 (ECB/2013/33) (10);

                  (10)  Nariadenie Európskej centrálnej banky (EÚ) č. 1071/2013 z 24. septembra 2013 o bilancii sektora peňažných finančných inštitúcií (ECB/2013/33) (Ú. v. EÚ L 297, 7.11.2013, s. 1).“"

               2.

               V článku 1 sa dopĺňa toto vymedzenie pojmu:

                           „7.

                           ‚investičným fondom‘ (IF) sa rozumie investičný fond v zmysle článku 1 nariadenia Európskej centrálnej banky (EÚ) č. 1073/2013 (ECB/2013/38) (11);

                  (11)  Nariadenie Európskej centrálnej banky (EÚ) č. 1073/2013 z 18. októbra 2013 o štatistike aktív a pasív investičných fondov (ECB/2013/38) (Ú. v. EÚ L 297, 7.11.2013, s. 73).“"

               3.

               V článku 1 sa dopĺňa toto vymedzenie pojmu:

                           „8.

                           ‚poštovou žírovou inštitúciou‘ (PFI) sa rozumie poštová žírová inštitúcia v zmysle článku 1 nariadenia Európskej centrálnej banky (EÚ) č. 1074/2013 (ECB/2013/39) (12);

                  (12)  Nariadenie Európskej centrálnej banky (EÚ) č. 1074/2013 z 18. októbra 2013 o požiadavkách na štatistické vykazovanie pre poštové žírové inštitúcie, ktoré prijímajú vklady od nepeňažných finančných inštitúcií, ktoré sú rezidentmi eurozóny (ECB/2013/39) (Ú. v. EÚ L 297, 7.11.2013, s. 94).“"

               4.

               V článku 1 sa dopĺňa toto vymedzenie pojmu:

                           „9.

                           ‚finančnou spoločnosťou osobitného účelu zaoberajúcou sa sekuritizačnými transakciami‘ (FVC) sa rozumie FVC v zmysle článku 1 nariadenia Európskej centrálnej banky (EÚ) č. 1075/2013 (ECB/2013/40) (13).

                  (13)  Nariadenie Európskej centrálnej banky (EÚ) č. 1075/2013 z 18. októbra 2013 o štatistike aktív a pasív finančných spoločností osobitného účelu zaoberajúcich sa sekuritizačnými transakciami (ECB/2013/40) (Ú. v. EÚ L 297, 7.11.2013, s. 107).“"

               5.

               V článku 2 sa odsek 1 nahrádza takto:
               „1.   ECB a národné centrálne banky sledujú, či spravodajské jednotky dodržiavajú minimálne normy, ktoré sú vymedzené v prílohe IV k nariadeniu (EÚ) č. 1071/2013 (ECB/2013/33), v prílohe II k nariadeniu Európskej centrálnej banky (EÚ) č. 1072/2013 (ECB/2013/34) (14), v prílohe IV k nariadeniu (EÚ) č. 1073/2013 (ECB/2013/38), v prílohe III k nariadeniu (EÚ) č. 1074/2013 (ECB/2013/39) a v prílohe III k nariadeniu (EÚ) č. 1075/2013 (ECB/2013/40). V prípade ich nedodržania môžu ECB a príslušná NCB rozhodnúť o začatí fázy posudzovania a/alebo priestupkového konania podľa článku 3 ods. 1 a 2. Po ukončení priestupkového konania môže ECB uložiť sankcie v súlade s článkom 7 nariadenia (ES) č. 2533/98.

                  (14)  Nariadenie Európskej centrálnej banky (EÚ) č. 1072/2013 z 24. septembra 2013, ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2013/34) (Ú. v. EÚ L 297, 7.11.2013, s. 51).“"

         Článok 2
   Nadobudnutie účinnosti
   Toto rozhodnutie nadobúda účinnosť 1. júla 2016. Uplatňuje sa počnúc referenčným obdobím jún 2016 na mesačné a ročné požiadavky na vykazovanie a druhým štvrťrokom 2016 na štvrťročné požiadavky na vykazovanie.

      Vo Frankfurte nad Mohanom 18. decembra 2015

            Prezident ECB

         Mario DRAGHI

      (1)  Ú. v. ES L 318, 27.11.1998, s. 8.

      (2)  Ú. v. ES L 318, 27.11.1998, s. 4.

      (3)  Ú. v. ES L 264, 12.10.1999, s. 21.

      (4)  Rozhodnutie z 19. augusta 2010 o nedodržiavaní požiadaviek na štatistické vykazovanie ECB/2010/10 (Ú. v. EÚ L 226, 28.8.2010, s. 48).

      (5)  Nariadenie Európskej centrálnej banky (EÚ) č. 1071/2013 z 24. septembra 2013 o bilancii sektora peňažných finančných inštitúcií (ECB/2013/33) (Ú. v. EÚ L 297, 7.11.2013, s. 1).

      (6)  Nariadenie Európskej centrálnej banky (EÚ) č. 1072/2013 z 24. septembra 2013, ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2013/34) (Ú. v. EÚ L 297, 7.11.2013, s. 51).

      (7)  Nariadenie Európskej centrálnej banky (EÚ) č. 1073/2013 z 18. októbra 2013 o štatistike aktív a pasív investičných fondov (ECB/2013/38) (Ú. v. EÚ L 297, 7.11.2013, s. 73).

      (8)  Nariadenie Európskej centrálnej banky (EÚ) č. 1074/2013 z 18. októbra 2013 o požiadavkách na štatistické vykazovanie pre poštové žírové inštitúcie, ktoré prijímajú vklady od nepeňažných finančných inštitúcií, ktoré sú rezidentmi eurozóny (ECB/2013/39) (Ú. v. EÚ L 297, 7.11.2013, s. 94).

      (9)  Nariadenie Európskej centrálnej banky (EÚ) č. 1075/2013 z 18. októbra 2013 o štatistike aktív a pasív finančných spoločností osobitného účelu zaoberajúcich sa sekuritizačnými transakciami (ECB/2013/40) (Ú. v. EÚ L 297, 7.11.2013, s. 107).


title: Rozhodnutie Politického a bezpečnostného výboru (SZBP) 2017/1802 z 28. septembra 2017 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2017)

text:
               7.10.2017

               SK

               Úradný vestník Európskej únie

               L 259/20

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1802
   z 28. septembra 2017
   o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (1), a najmä na jeho článok 9 ods. 1,
   keďže:

               (1)

               Podľa článku 9 ods. 1 rozhodnutia 2013/354/SZBP sa Politický a bezpečnostný výbor (PBV) oprávňuje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia policajnej misie Európskej únie na palestínskych územiach (EUPOL COPPS) vrátane rozhodnutia o vymenovaní vedúceho misie.

               (2)

               PBV 17. februára 2015 prijal rozhodnutie EUPOL COPPS/1/2015 (2), ktorým bol pán Rodolphe MAUGET vymenovaný za vedúceho misie EUPOL COPPS na obdobie od 16. februára 2015 do 30. júna 2015.

               (3)

               Mandát pána Rodolphea MAUGETA ako vedúceho misie EUPOL COPPS bol niekoľkokrát predĺžený, naposledy rozhodnutím PBV EUPOL COPPS/1/2016 (3), ktoré predĺžilo jeho mandát ako vedúceho misie EUPOL COPPS do 30. júna 2017.

               (4)

               Vysoký predstaviteľ Únie pre zahraničné veci a bezpečnostnú politiku navrhol 22. septembra 2017 vymenovať pána Kauka AALTOMAA za vedúceho misie EUPOL COPPS od 1. októbra 2017 do 30. júna 2018,

         PRIJAL TOTO ROZHODNUTIE:
   Článok 1
   Pán Kauko AALTOMAA sa týmto vymenúva za vedúceho policajnej misie Európskej únie na palestínskych územiach (EUPOL COPPS) od 1. októbra 2017 do 30. júna 2018.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 28. septembra 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 185, 4.7.2013, s. 12.

      (2)  Rozhodnutie Politického a bezpečnostného výboru (SZBP) 2015/381 zo 17. februára 2015 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2015) (Ú. v. EÚ L 64, 7.3.2015, s. 37).

      (3)  Rozhodnutie Politického a bezpečnostného výboru (SZBP) 2016/1193 z 12. júla 2016, ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2016) (Ú. v. EÚ L 197, 22.7.2016, s. 1).


title: 2012/537/EÚ: Rozhodnutie Európskeho parlamentu a Rady z  12. septembra 2012 o uvoľnení prostriedkov Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/008 DK/Odense Steel Shipyard, Dánsko)

text:
               4.10.2012

               SK

               Úradný vestník Európskej únie

               L 269/8

         ROZHODNUTIE EURÓPSKEHO PARLAMENTU A RADY
   z 12. septembra 2012
   o uvoľnení prostriedkov Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/008 DK/Odense Steel Shipyard, Dánsko)
   (2012/537/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje uvoľnenie prostriedkov EGF v rámci ročného stropu vo výške 500 miliónov EUR.

               (4)

               Dánsko podalo 28. októbra 2011 žiadosť o uvoľnenie prostriedkov EGF v súvislosti s prepúšťaním v podniku Odense Steel Shipyard a do 8. marca 2012 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 6 455 104 EUR.

               (5)

               EGF by preto mal uvoľniť prostriedky na poskytnutie finančného príspevku v súvislosti so žiadosťou Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť prostriedky vo výške 6 455 104 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 12. septembra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2010/80/: Rozhodnutie Európskej rady z  9. februára 2010 , ktorým sa vymenúva Európska komisia

text:
               11.2.2010

               SK

               Úradný vestník Európskej únie

               L 38/7

         ROZHODNUTIE EURÓPSKEJ RADY
   z 9. februára 2010,
   ktorým sa vymenúva Európska komisia
   (2010/80/EÚ)
   EURÓPSKA RADA,
   so zreteľom na Zmluvu o Európskej únii, a najmä na jej článok 17 ods. 3, ods. 4 a článok 17 ods. 7 tretí pododsek,
   keďže:

               (1)

               V dôsledku okolností súvisiacich s procesom ratifikácie Lisabonskej zmluvy ostala Komisia vymenovaná 22. novembra 2004 vo funkcii po 31. októbri 2009 do skončenia procesu vymenovania novej Komisie v súlade s ustanoveniami Zmluvy o Európskej únii zmenenými a doplnenými Lisabonskou zmluvou.

               (2)

               V dôsledku nadobudnutia platnosti Lisabonskej zmluvy 1. decembra 2009 Európska rada rozhodnutím 2009/880/EÚ (1) so súhlasom predsedu Komisie vymenovala Catherine ASHTON za vysokú predstaviteľku Únie pre zahraničné veci a bezpečnostnú politiku na obdobie od 1. decembra 2009 do skončenia funkčného obdobia súčasnej Komisie.

               (3)

               V súlade s článkom 17 ods. 4 Zmluvy o Európskej únii je potrebné vymenovať novú Komisiu zloženú z jedného štátneho príslušníka za každý členský štát vrátane jej predsedu a vysokého predstaviteľa Únie pre zahraničné veci a bezpečnostnú politiku, ktorý je jedným z jej podpredsedov, na obdobie od skončenia funkčného obdobia Komisie vykonávajúcej svoj mandát v čase nadobudnutia platnosti Lisabonskej zmluvy do 31. októbra 2014.

               (4)

               José Manuel DURÃO BARROSO bol určený Európskou radou za osobu, ktorú navrhne Európskemu parlamentu za predsedu Komisie, pričom Európsky parlament navrhnutého kandidáta zvolil.

               (5)

               Rada rozhodnutím 2009/903/EÚ (2) po vzájomnej dohode so zvoleným predsedom Komisie prijala zoznam ďalších osôb, ktoré navrhuje vymenovať za členov Komisie. Európska rada v ten istý deň rozhodnutím 2009/950/EÚ (3) so súhlasom predsedu Komisie vymenovala Catherine ASHTON za vysokú predstaviteľku Únie pre zahraničné veci a bezpečnostnú politiku na obdobie od skončenia funkčného obdobia súčasnej Komisie do 31. októbra 2014.

               (6)

               Rada rozhodnutím 2010/41/EÚ, Euratom (4), ktorým sa zrušuje a nahrádza rozhodnutie 2009/903/EÚ, po vzájomnej dohode so zvoleným predsedom Komisie prijala nový zoznam ďalších osôb, ktoré navrhuje vymenovať za členov Komisie.

               (7)

               Európsky parlament hlasovaním 9. februára 2010 schválil vymenovanie predsedu, vysokej predstaviteľky Únie pre zahraničné veci a bezpečnostnú politiku a ďalších členov Komisie ako celku.

               (8)

               Je preto vhodné pristúpiť k vymenovaniu Komisie,

         PRIJALA TOTO ROZHODNUTIE:
   Článok 1
   Na obdobie od 10. februára 2010 do 31. októbra 2014 sa za členov Európskej komisie vymenúvajú:

               —

               za predsedu:
               José Manuel DURÃO BARROSO,

               —

               za členku a podpredsedníčku v súlade s článkom 18 ods. 4 Zmluvy o Európskej únii:
               Catherine ASHTON, vysoká predstaviteľka Únie pre zahraničné veci a bezpečnostnú politiku,

               —

               za členov:

                           —

                           Joaquín ALMUNIA AMANN,

                           —

                           László ANDOR,

                           —

                           Michel BARNIER,

                           —

                           Dacian CIOLOȘ,

                           —

                           John DALLI,

                           —

                           Maria DAMANAKI,

                           —

                           Karel DE GUCHT,

                           —

                           Štefan FÜLE,

                           —

                           Máire GEOGHEGAN-QUINN,

                           —

                           Kristalina GEORGIEVA,

                           —

                           Johannes HAHN,

                           —

                           Connie HEDEGAARD,

                           —

                           Siim KALLAS,

                           —

                           Neelie KROES,

                           —

                           Janusz LEWANDOWSKI,

                           —

                           Cecilia MALMSTRÖM,

                           —

                           Günther H. OETTINGER,

                           —

                           Andris PIEBALGS,

                           —

                           Janez POTOČNIK,

                           —

                           Viviane REDING,

                           —

                           Olli REHN,

                           —

                           Maroš ŠEFČOVIČ,

                           —

                           Algirdas Gediminas ŠEMETA,

                           —

                           Antonio TAJANI,

                           —

                           Androulla VASSILIOU.

         Článok 2
   Toto rozhodnutie nadobúda účinnosť 10. februára 2010.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 9. februára 2010

            Za Európsku radu

            predseda

         H. VAN ROMPUY

      (1)  Ú. v. EÚ L 315, 2.12.2009, s. 49.

      (2)  Ú. v. EÚ L 321, 8.12.2009, s. 51.

      (3)  Ú. v. EÚ L 328, 15.12.2009, s. 69.

      (4)  Ú. v. EÚ L 20, 26.1.2010, s. 5.


title: 2005/844/Euratom: Rozhodnutie Komisie z  25. novembra 2005  o pristúpení Európskeho spoločenstva pre atómovú energiu k Dohovoru o včasnom oznamovaní jadrovej havárie

text:
               30.11.2005

               SK

               Úradný vestník Európskej únie

               L 314/21

         ROZHODNUTIE KOMISIE
   z 25. novembra 2005
   o pristúpení Európskeho spoločenstva pre atómovú energiu k Dohovoru o včasnom oznamovaní jadrovej havárie
   (2005/844/Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek článku 101,
   so zreteľom na rozhodnutie Rady z 23. mája 2005, ktorým sa schvaľuje uzatvorenie Dohovoru o včasnom oznamovaní jadrovej havárie,
   keďže:

               (1)

               Zmluvnými stranami Dohovoru o včasnom oznamovaní jadrovej havárie je dvadsaťštyri členských štátov.

               (2)

               Európske spoločenstvo pre atómovú energiu by malo pristúpiť k Dohovoru o včasnom oznamovaní jadrovej havárie,

         ROZHODLA TAKTO:
   Článok 1
   Pristúpenie k Dohovoru o včasnom oznamovaní jadrovej havárie sa týmto schvaľuje v mene Európskeho spoločenstva pre atómovú energiu.
   Znenie Dohovoru o včasnom oznamovaní jadrovej havárie a vyhlásenie Európskeho spoločenstva pre atómovú energiu podľa ustanovení článku 12 ods. 5 písm. c) tohto dohovoru sú pripojené k tomuto rozhodnutiu.
   Článok 2
   Listina o pristúpení sa uloží u generálneho riaditeľa Medzinárodnej agentúry pre atómovú energiu, depozitára Dohovoru o včasnom oznamovaní jadrovej havárie, čo najskôr po prijatí tohto rozhodnutia formou listu podpísaného vedúcim Delegácie Európskej komisie pri medzinárodných organizáciách vo Viedni.

      V Bruseli 25. novembra 2005

            Za Komisiu

         Andris PIEBALGS

            člen Komisie

   Vyhlásenie uvedené v článku 12 ods. 5 písm. c) Dohovoru o včasnom oznamovaní jadrovej havárie
   Spoločenstvo vlastní právomoci zdieľané so svojimi členskými štátmi v oblasti oznamovania rádiologickej havarijnej situácie v rozsahu stanovenom v článku 2 písm. b) a príslušných ustanoveniach hlavy II kapitoly 3 „Zdravie a bezpečnosť“ Zmluvy o založení Európskeho spoločenstva pre atómovú energiu.
    ---documentbreak---

               30.11.2005

               SK

               Úradný vestník Európskej únie

               L 314/22

         DOHOVOR O VČASNOM OZNAMOVANÍ JADROVEJ HAVÁRIE
   ŠTÁTY, KTORÉ SÚ ZMLUVNÝMI STRANAMI TOHTO DOHOVORU,
   SÚC SI VEDOMÉ, že jadrové činnosti sú vykonávané vo viacerých štátoch,
   UVEDOMUJÚC SI, že boli a sú prijímané komplexné opatrenia na zabezpečenie vysokej úrovne bezpečnosti pri jadrových činnostiach s cieľom zabrániť jadrovým haváriám a minimalizovať následky akejkoľvek takejto havárie, ak by vznikla,
   ŽELAJÚC SI posilniť ďalšiu medzinárodnú spoluprácu v bezpečnom rozvoji a využívaní jadrovej energie,
   SÚC PRESVEDČENÉ o potrebe, aby štáty poskytovali príslušné informácie o jadrových haváriách čo možno najskôr, aby sa minimalizovali cezhraničné radiačné následky,
   UVEDOMUJÚC SI užitočnosť dvojstranných a mnohostranných dojednaní o výmene informácií v tejto oblasti,
   DOHODLI SA takto:
   Článok 1
   Rozsah uplatňovania
   1.   Tento dohovor sa uplatňuje v prípade akejkoľvek havárie týkajúcej sa zariadení alebo činností zmluvného štátu alebo fyzických alebo právnických osôb v rámci jeho vnútroštátneho poriadku alebo pod jeho kontrolou, ako sa uvádza ďalej v odseku 2, pri ktorej došlo k úniku rádioaktívnych materiálov alebo je pravdepodobné, že k nemu dôjde, a ktorá viedla alebo by mohla viesť k medzinárodnému cezhraničnému úniku, ktorý by mohol byť významný z hľadiska radiačnej bezpečnosti pre iný štát.
   2.   Zariadenia a činnosti uvádzané v odseku 1 sú tieto:

               a)

               akýkoľvek jadrový reaktor, umiestnený kdekoľvek;

               b)

               akékoľvek zariadenie jadrového palivového cyklu;

               c)

               akékoľvek zariadenie pre nakladanie s rádioaktívnymi odpadmi;

               d)

               preprava a skladovanie jadrových palív alebo rádioaktívnych odpadov;

               e)

               výroba, využitie, skladovanie, uloženie a preprava rádioizotopov pre poľnohospodárske, priemyselné, lekárske a príbuzné vedecké a výskumné účely; a

               f)

               využitie rádioizotopov na výrobu energie vo vesmírnych objektoch.

         Článok 2
   Oznámenie a informovanie
   V prípade havárie uvedenej v článku 1 (ďalej len „jadrová havária“) zmluvný štát, na ktorý sa uvedený článok odvoláva:

               a)

               oznámi bezodkladne, priamo alebo prostredníctvom Medzinárodnej agentúry pre atómovú energiu (ďalej len „agentúra“), tým štátom, ktoré sú alebo môžu byť fyzicky postihnuté, ako je uvedené v článku 1, a agentúre túto jadrovú haváriu, jej povahu, čas jej vzniku a prípadne jej presné miesto; a

               b)

               rýchlo poskytne štátom uvedeným v pododseku a), priamo alebo prostredníctvom agentúry, a agentúre, také dostupné informácie, ktoré sa týkajú minimalizácie radiačných následkov v týchto štátoch, ako sa uvádza v článku 5.

         Článok 3
   Iné jadrové havárie
   Z hľadiska minimalizácie radiačných následkov môžu zmluvné štáty oznamovať aj prípady iných jadrových havárií, ako sú havárie uvedené v článku 1.
   Článok 4
   Funkcie agentúry
   Agentúra:

               a)

               bezodkladne informuje zmluvné štáty, členské štáty, iné štáty, ktoré sú alebo môžu byť fyzicky postihnuté, ako je uvedené v článku 1, a príslušné medzinárodné medzivládne organizácie (ďalej len „medzinárodné organizácie“) o oznámení prijatom podľa písm. a) článku 2; a

               b)

               rýchlo poskytne akémukoľvek zmluvnému štátu, členskému štátu a príslušnej medzinárodnej organizácii na vyžiadanie informácie, ktoré získala podľa písm. b) článku 2.

         Článok 5
   Informácie, ktoré sa majú podávať
   1.   Informácie, ktoré sa majú podávať podľa písm. b) článku 2, obsahujú nasledujúce údaje, ako sú v tom čase známe zmluvnému štátu, ktorý podáva oznámenie:

               a)

               čas, v prípade potreby presné miesto a povaha jadrovej havárie;

               b)

               príslušné zariadenie alebo činnosť;

               c)

               predpokladaná alebo stanovená príčina a predvídateľný vývoj jadrovej havárie z hľadiska cezhraničného úniku rádioaktívnych látok;

               d)

               všeobecné charakteristiky rádioaktívneho úniku vrátane, pokiaľ je to uskutočniteľné a potrebné, povahy, pravdepodobnej fyzikálnej a chemickej formy a množstva, zloženia a účinnej výšky rádioaktívneho úniku;

               e)

               informácie o okamžitých a predpovedaných meteorologických a hydrologických podmienkach potrebných na predpovedanie cezhraničného úniku rádioaktívnych látok;

               f)

               výsledky monitorovania životného prostredia týkajúce sa cezhraničného úniku rádioaktívnych látok;

               g)

               prijaté alebo plánované ochranné opatrenia mimo lokality;

               h)

               očakávaný časový vývoj rádioaktívneho úniku.

         2.   Tieto informácie je potrebné dopĺňať vo vhodných intervaloch ďalšími relevantnými informáciami o vývoji havarijnej situácie vrátane predvídateľného alebo skutočného ukončenia.
   3.   Informácie prijaté podľa písm. b) článku 2 sa môžu použiť bez obmedzenia, okrem prípadov, keď takéto informácie poskytuje oznamujúci zmluvný štát ako dôverné.
   Článok 6
   Konzultácie
   Zmluvný štát, ktorý podáva informácie podľa písm. b) článku 2, reaguje rýchlo, pokiaľ je to prakticky možné, na žiadosť o ďalšie informácie alebo konzultácie, ktoré požaduje postihnutý zmluvný štát, s cieľom minimalizovať radiačné následky v tomto štáte.
   Článok 7
   Príslušné orgány a styčné miesta
   1.   Každý zmluvný štát oznámi agentúre a ostatným zmluvným štátom, priamo alebo prostredníctvom agentúry, svoje príslušné orgány a styčné miesto, ktoré sú zodpovedné za vydávanie a prijímanie oznámenia a informácií uvedených v článku 2. Takéto styčné miesta a centrálne miesto v agentúre musia byť trvalo prístupné.
   2.   Každý zmluvný štát musí okamžite informovať agentúru o všetkých zmenách, ku ktorým môže dôjsť v informáciách uvádzaných v odseku 1.
   3.   Agentúra bude udržiavať aktualizovaný zoznam takýchto národných orgánov a styčných miest, ako aj styčných miest príslušných organizácií a bude ho poskytovať zmluvným štátom, členským štátom a príslušným medzinárodným organizáciám.
   Článok 8
   Pomoc zmluvným štátom
   Agentúra v súlade so svojimi stanovami a na vyžiadanie ktoréhokoľvek zmluvného štátu, ktorý sám nevykonáva jadrové činnosti a susedí so štátom, ktorý má aktívny jadrový program, ale nie je zmluvnou stranou, preskúma vykonateľnosť a možnosť vytvorenia vhodného systému radiačného monitorovania s cieľom uľahčiť dosiahnutie cieľov tohto dohovoru.
   Článok 9
   Dvojstranné a mnohostranné dojednania
   Na podporu svojich vzájomných záujmov môžu zmluvné štáty zvážiť, ak je to vhodné, uzatvorenie dvojstranných alebo mnohostranných dojednaní týkajúcich sa predmetu tohto dohovoru.
   Článok 10
   Vzťah k iným medzinárodným dohodám
   Tento dohovor neovplyvní vzájomné práva a záväzky zmluvných štátov podľa existujúcich medzinárodných dohôd, ktoré sa týkajú záležitostí, ktoré sú predmetom tohto dohovoru, alebo podľa budúcich medzinárodných dohôd uzatvorených v súlade s cieľom a účelom tohto dohovoru.
   Článok 11
   Riešenie sporov
   1.   V prípade sporu medzi zmluvnými štátmi alebo medzi zmluvným štátom a agentúrou, týkajúceho sa interpretácie alebo uplatnenia tohto dohovoru, strany v spore uskutočnia konzultácie s cieľom vyriešiť spor rokovaním alebo inými mierovými prostriedkami na riešenie sporov, ktoré sú pre ne prijateľné.
   2.   Ak nejaký spor tohto charakteru medzi zmluvnými štátmi nemôže byť vyriešený do jedného roka od žiadosti o konzultáciu podľa odseku 1, je potrebné spor predložiť na vyžiadanie ktorejkoľvek strany v takomto spore rozhodcovskému súdu alebo odkázať na rozhodnutie Medzinárodnému súdnemu dvoru. Ak je nejaký spor predložený rozhodcovskému súdu a ak do šiestich mesiacov od termínu vyžiadania nie sú strany v spore schopné dohodnúť sa na organizácii rozhodcovského súdu, môže ktorákoľvek strana požiadať prezidenta Medzinárodného súdneho dvora alebo generálneho tajomníka Organizácie Spojených národov, aby menoval jedného alebo viacerých rozhodcov. V prípade konfliktných žiadostí strán v spore má prednosť žiadosť určená generálnemu tajomníkovi Organizácie Spojených národov.
   3.   Keď štát podpisuje, prijíma, schvaľuje tento dohovor alebo k nemu pristupuje, môže vyhlásiť, že sa nepovažuje za viazaný niektorým z týchto postupov riešenia sporov alebo žiadnym z nich, ako sú uvedené v odseku 2. Ostatné zmluvné štáty nie sú viazané postupom riešenia sporu uvedeným v odseku 2 vo vzťahu k tomuto zmluvnému štátu, pre ktorý také vyhlásenie platí.
   4.   Zmluvný štát, ktorý urobil vyhlásenie podľa odseku 3, môže toto vyhlásenie kedykoľvek odvolať formou oznámenia depozitárovi.
   Článok 12
   Nadobudnutie platnosti
   1.   Tento dohovor je otvorený na podpísanie všetkým štátom a Namíbii, reprezentovanej Výborom Organizácie Spojených národov pre Namíbiu, v sídle Medzinárodnej agentúry pre atómovú energiu vo Viedni od 26. septembra 1986 a v sídle Organizácie Spojených národov v New Yorku od 6. októbra 1986, a to buď do nadobudnutia jeho platnosti, alebo počas 12 mesiacov, podľa toho, ktoré obdobie je dlhšie.
   2.   Každý štát a Namíbia, reprezentovaná Výborom Organizácie Spojených národov pre Namíbiu, môže vyjadriť svoj súhlas, že bude viazaný týmto dohovorom, buď podpísaním, alebo uložením listiny o ratifikácii, prijatí alebo schválení po podpise, ktorý sa vykonal s výhradou ratifikácie, prijatia alebo schválenia, alebo uložením listiny o pristúpení. Listiny o ratifikácii, prijatí, schválení alebo pristúpení budú uložené u depozitára.
   3.   Tento dohovor nadobudne platnosť tridsať dní po súhlase vyjadrenom tromi štátmi, že sa ním budú riadiť.
   4.   Pre každý štát, ktorý vyjadrí súhlas s tým, že sa bude dohovorom riadiť po tom, čo nadobudne platnosť, vstúpi tento dohovor do platnosti po tridsiatich dňoch odo dňa vyjadrenia súhlasu.

               5.

                           a)

                           Tento dohovor je otvorený na pristúpenie, ako je uvedené v tomto článku, medzinárodným organizáciám a organizáciám pre regionálnu integráciu vytvoreným suverénnymi štátmi, ktoré sú oprávnené viesť rokovania, uzatvárať a uplatňovať medzinárodné dohody v záležitostiach, na ktoré sa vzťahuje tento dohovor.

                           b)

                           V záležitostiach v rámci svojich kompetencií takéto organizácie budú vo svojom mene vykonávať práva a plniť záväzky, ktoré tento dohovor prideľuje zmluvným štátom.

                           c)

                           Keď bude takáto organizácia ukladať svoju listinu o pristúpení, predloží depozitárovi vyhlásenie, v ktorom oznámi rozsah svojich právomocí vo vzťahu k záležitostiam, na ktoré sa vzťahuje tento dohovor.

                           d)

                           Takáto organizácia nemá žiadny hlas navyše okrem hlasov svojich členských štátov.

         Článok 13
   Dočasné uplatňovanie
   Štát môže pri podpísaní alebo kedykoľvek neskoršie pred tým, ako tento dohovor preň nadobudne platnosť, vyhlásiť, že bude uplatňovať tento dohovor dočasne.
   Článok 14
   Zmeny a doplnenia
   1.   Ktorýkoľvek zmluvný štát môže navrhnúť zmeny a doplnenia k tomuto dohovoru. Navrhovaná zmena a doplnenie sa predložia depozitárovi, ktorý ich okamžite rozošle všetkým zmluvným štátom.
   2.   Ak väčšina zmluvných štátov požiada depozitára, aby zvolal konferenciu na zváženie navrhovaných zmien a doplnení, depozitár pozve všetky zmluvné štáty, aby sa zúčastnili na takejto konferencii, ktorá by sa nemala začať skôr než tridsať dní po odoslaní pozvania. Akékoľvek zmeny a doplnenia prijaté na tejto konferencii dvoma tretinami všetkých zmluvných štátov musia byť zachytené v protokole, ktorý je otvorený na podpis vo Viedni a New Yorku pre všetky zmluvné štáty.
   3.   Protokol nadobudne platnosť tridsať dní po súhlase vyjadrenom tromi štátmi, že sa ním budú riadiť. Pre každý štát, ktorý vyjadruje súhlas, že sa bude protokolom riadiť po nadobudnutí jeho platnosti, protokol vstúpi do platnosti po tridsiatich dňoch odo dňa vyjadrenia súhlasu.
   Článok 15
   Vypovedanie
   1.   Zmluvný štát môže tento dohovor vypovedať písomným oznámením depozitárovi.
   2.   Vypovedanie nadobudne účinnosť jeden rok po termíne, keď depozitár prijal oznámenie.
   Článok 16
   Uloženie
   1.   Tento dohovor bude uložený u generálneho riaditeľa agentúry.
   2.   Generálny riaditeľ agentúry ihneď oznámi každému zmluvnému štátu a všetkým ďalším štátom:

               a)

               každý podpis tohto dohovoru alebo akéhokoľvek protokolu so zmenami a doplneniami;

               b)

               každé uloženie listiny o ratifikácii, prijatí, schválení alebo pristúpení, týkajúcej sa tohto dohovoru alebo akéhokoľvek protokolu so zmenami a doplneniami;

               c)

               akékoľvek vyhlásenie alebo jeho stiahnutie podľa článku 11;

               d)

               akékoľvek vyhlásenie o dočasnom uplatňovaní tohto dohovoru podľa článku 13;

               e)

               nadobudnutie platnosti tohto dohovoru a akýchkoľvek zmien a doplnení; a

               f)

               akékoľvek vypovedanie vykonané podľa článku 15.

         Článok 17
   Autentické znenia a overené kópie
   Originál tohto dohovoru, ktorého arabské, čínske, anglické, francúzske, ruské a španielske znenia sú autentické, bude uložený u generálneho riaditeľa Medzinárodnej agentúry pre atómovú energiu, ktorý pošle overené kópie zmluvným štátom a všetkým ďalším štátom.
   NA DÔKAZ TOHO podpísaní, súc plne oprávnení, podpísali tento dohovor, ktorý je otvorený na podpis, ako je uvedené v článku 12 ods. 1.
   PRIJATÉ na rokovaní generálnej konferencie Medzinárodnej agentúry pre atómovú energiu na osobitnom zasadnutí vo Viedni dvadsiateho šiesteho septembra tisíc deväťsto osemdesiat šesť.


title: Rozhodnutie Rady (SZBP) 2017/299 zo 17. februára 2017, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku

text:
               21.2.2017

               SK

               Úradný vestník Európskej únie

               L 43/214

         ROZHODNUTIE RADY (SZBP) 2017/299
   zo 17. februára 2017,
   ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada prijala 8. júla 2014 rozhodnutie 2014/438/SZBP (1), ktorým sa pán Herbert SALBER vymenúva za osobitného zástupcu Európskej únie (OZEÚ) pre Zakaukazsko a pre krízu v Gruzínsku. Mandát OZEÚ má uplynúť 28. februára 2017.

               (2)

               Mandát OZEÚ by sa mal predĺžiť o ďalšie obdobie 16 mesiacov.

               (3)

               OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Herberta SALBERA ako OZEÚ pre Zakaukazsko a pre krízu v Gruzínsku sa týmto predlžuje do 30. júna 2018. Rada môže na základe posúdenia Politického a bezpečnostného výboru (PBV) a na návrh vysokej predstaviteľky Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.
   Článok 2
   Ciele politiky
   Mandát OZEÚ je založený na cieľoch politiky Únie týkajúcej sa Zakaukazska vrátane cieľov, ktoré sa stanovili v záveroch z mimoriadneho zasadnutia Európskej rady, ktoré sa uskutočnilo 1. septembra 2008 v Bruseli, a v záveroch Rady z 15. septembra 2008 a 27. februára 2012. Tieto ciele zahŕňajú:

               a)

               v súlade s existujúcimi mechanizmami vrátane Organizácie pre bezpečnosť a spoluprácu v Európe (OBSE) a jej minskej skupiny predchádzanie konfliktom v regióne, prispievanie k mierovému riešeniu konfliktov v regióne vrátane krízy v Gruzínsku a konfliktu v Náhornom Karabachu podporou návratu utečencov a vnútorne vysídlených osôb a ďalšími vhodnými spôsobmi a podporovanie vykonávania takého riešenia v súlade so zásadami medzinárodného práva;

               b)

               udržiavanie konštruktívnych vzťahov s hlavnými zainteresovanými stranami v súvislosti so záležitosťami regiónu;

               c)

               nabádanie k ďalšej spolupráci medzi Arménskom, Azerbajdžanom a Gruzínskom a prípadne ich susednými krajinami a jej podporovanie;

               d)

               zlepšovanie účinnosti a viditeľnosti Únie v regióne.

         Článok 3
   Mandát
   Na dosiahnutie cieľov politiky sa OZEÚ udeľuje mandát:

               a)

               nadväzovať vzťahy s vládami, parlamentmi a inými kľúčovými politickými aktérmi, súdnictvom a občianskou spoločnosťou v regióne;

               b)

               nabádať krajiny regiónu k spolupráci v regionálnych záležitostiach spoločného záujmu, ako sú napr. spoločné bezpečnostné hrozby a boj proti terorizmu, nedovolenému obchodovaniu a organizovanej trestnej činnosti;

               c)

               prispievať k mierovému riešeniu konfliktov v súlade so zásadami medzinárodného práva a uľahčovať vykonávanie takého riešenia v úzkej spolupráci s Organizáciou Spojených národov, OBSE a jej minskou skupinou;

               d)

               pokiaľ ide o krízu v Gruzínsku:

                           i)

                           pomáhať pri príprave medzinárodných rozhovorov uskutočňovaných podľa bodu 6 plánu na riešenie konfliktu z 12. augusta 2008 („medzinárodné rokovania v Ženeve“) a jeho vykonávacích opatrení z 8. septembra 2008 vrátane dojednaní o bezpečnosti a stabilite v regióne; riešiť otázku utečencov a vnútorne vysídlených osôb na základe medzinárodne uznávaných zásad a všetky ostatné otázky po vzájomnej dohode zúčastnených strán,

                           ii)

                           pomáhať pri vymedzení pozície Únie a na úrovni OZEÚ ju zastupovať na rokovaniach uvedených v bode i) a

                           iii)

                           uľahčovať vykonávanie plánu na riešenie konfliktu z 12. augusta 2008, ako aj jeho vykonávacích opatrení z 8. septembra 2008;

               e)

               uľahčovať vypracovanie a vykonávanie opatrení na budovanie dôvery v koordinácii s expertízou členských štátov, ak je k dispozícii a ak je to vhodné;

               f)

               podľa potreby pomáhať pri príprave príspevku Únie k realizácii možného riešenia konfliktu;

               g)

               zintenzívňovať dialóg Únie s hlavnými dotknutými zainteresovanými stranami o otázkach regiónu;

               h)

               pomáhať Únii pri ďalšom rozvíjaní komplexnej politiky voči Zakaukazsku;

               i)

               v rámci činností stanovených v tomto článku prispievať k vykonávaniu politiky Únie v oblasti ľudských práv a usmernení Únie pre oblasť ľudských práv, najmä pokiaľ ide o deti a ženy v oblastiach zasiahnutých konfliktom, a to najmä sledovaním a riešením vývoja v tejto súvislosti.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. marca 2017 do 30. júna 2018 je 2 990 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na konkrétne politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na výkon práce pre OZEÚ. Plat členov takto vyslaného personálu hradí vysielajúci členský štát, vysielajúca inštitúcia Únie alebo ESVČ. Na výkon práce pre OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušnými útvarmi ESVČ alebo delegáciami Únie, aby sa zabezpečila súdržnosť a jednotnosť ich príslušných činností.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a ďalej pohotovostný plán a evakuačný plán;

               b)

               zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva ústne a písomné správy VP a PBV. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie. OZEÚ pravidelne informuje misie členských štátov a delegácie Únie.
   2.   Na mieste sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú všetko úsilie na pomoc OZEÚ pri vykonávaní mandátu. OZEÚ v úzkej koordinácii s vedúcim delegácie Únie v Gruzínsku na miestnej úrovni politicky usmerňuje veliteľa pozorovateľskej misie Európskej únie v Gruzínsku (EUMM Georgia). OZEÚ a veliteľ civilných operácií pre EUMM Georgia sa podľa potreby vzájomne radia. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Pomoc súvisiaca s nárokmi
   OZEÚ a personál OZEÚ pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ pre Zakaukazsko a pre krízu v Gruzínsku a na tieto účely poskytujú administratívnu pomoc a prístup k príslušným spisom.
   Článok 14
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 30. septembra 2017 správu o pokroku a do 31. marca 2018 komplexnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 17. februára 2017

            Za Radu

            predseda

         E. BARTOLO

      (1)  Rozhodnutie Rady 2014/438/SZBP z 8. júla 2014, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 200, 9.7.2014, s. 11).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: Rozhodnutie Rady 2012/50/SZBP z  27. januára 2012 , ktorým sa mení a dopĺňa rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku

text:
               31.1.2012

               SK

               Úradný vestník Európskej únie

               L 27/11

         ROZHODNUTIE RADY 2012/50/SZBP
   z 27. januára 2012,
   ktorým sa mení a dopĺňa rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 31. januára 2011 prijala rozhodnutie 2011/72/SZBP (1).

               (2)

               Na základe preskúmania rozhodnutia 2011/72/SZBP by sa reštriktívne opatrenia mali predĺžiť do 31. januára 2013.

               (3)

               Rozhodnutie 2011/72/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Článok 5 rozhodnutia 2011/72/SZBP sa nahrádza takto:

      „Článok 5
      Toto rozhodnutie sa uplatňuje do 31. januára 2013. Bude sa pravidelne prehodnocovať. Môže sa podľa potreby obnoviť alebo zmeniť a doplniť, ak Rada usúdi, že sa jeho ciele nedosiahli.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 27. januára 2012

            Za Radu

            predseda

         N. WAMMEN

      (1)  Ú. v. EÚ L 28, 2.2.2011, s. 62.


title: 2011/591/EÚ: Rozhodnutie Európskeho parlamentu z  10. mája 2011 o účtovnej závierke Európskej železničnej agentúry za rozpočtový rok 2009

text:
               27.9.2011

               SK

               Úradný vestník Európskej únie

               L 250/195

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskej železničnej agentúry za rozpočtový rok 2009
   (2011/591/EÚ)
   EURÓPSKY PARLAMENT,

               —

               so zreteľom na konečnú účtovnú závierku Európskej železničnej agentúry za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa zriaďuje Európska železničná agentúra (nariadenie o agentúre) (3), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0125/2011),

               1.

               schvaľuje účtovnú závierku Európskej železničnej agentúry za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 103.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 164, 30.4.2004, s. 1.

      (4)  Ú. v. ES L 357, 31.12.2002, s. 72.


title: 2004/899/ES: Rozhodnutie Európskej centrálnej banky zo 14. decembra 2004 o schválení objemu emisie mincí v roku 2005 (ECB/2004/19)

text:
               24.12.2004

               SK

               Úradný vestník Európskej únie

               L 379/107

      ROZHODNUTIE EURÓPSKEJ CENTRÁLNEJ BANKY

   zo 14. decembra 2004
   o schválení objemu emisie mincí v roku 2005
   (ECB/2004/19)
   (2004/899/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, a najmä na jej článok 106 ods. 2,
   keďže:

               (1)

               Európska centrálna banka (ECB) má od 1. januára 1999 výhradné právo schvaľovať objem emisie mincí vydávaných členskými štátmi, ktoré prijali euro (ďalej len „zúčastnené členské štáty“).

               (2)

               Zúčastnené členské štáty predložili ECB na schválenie svoje odhady objemu euromincí, ktoré sa majú vydať v roku 2005, doplnené vysvetlivkami o použitej metóde odhadu,

         ROZHODLA TAKTO:
   Článok 1
   Schválenie objemu euromincí, ktoré sa majú vydať v roku 2005
   ECB týmto schvaľuje objem mincí, ktoré majú zúčastnené členské štáty vydať v roku 2005, ako je uvedené v tejto tabuľke:

               (v miliónoch EUR)

               Emisia mincí určených na obeh a emisia mincí na zberateľské účely (neurčené na obeh) v roku 2005

               Belgicko

               178,5

               Nemecko

               680,0

               Grécko

               108,8

               Španielsko

               642,0

               Francúzsko

               468,5

               Írsko

               131,0

               Taliansko

               675,0

               Luxembursko

               65,0

               Holandsko

               175,0

               Rakúsko

               185,0

               Portugalsko

               170,0

               Fínsko

               60,0

         Článok 2
   Záverečné ustanovenie
   Toto rozhodnutie je určené zúčastneným členským štátom.

      Vo Frankfurte nad Mohanom 14. decembra 2004

            Prezident ECB

         Jean-Claude TRICHET


title: Rozhodnutie Komisie z  11. februára 2014 o dňoch pracovného pokoja na rok 2015 pre inštitúcie Európskej únie

text:
               15.2.2014

               SK

               Úradný vestník Európskej únie

               C 44/5

         ROZHODNUTIE KOMISIE
   z 11. februára 2014
   o dňoch pracovného pokoja na rok 2015 pre inštitúcie Európskej únie
   (2014/C 44/06)

      DNI PRACOVNÉHO POKOJA V ROKU 2015

               1. január

               štvrtok, Nový rok

               2. január

               piatok, deň po Novom roku

               2. apríl

               Zelený štvrtok

               3. apríl

               Veľký piatok

               6. apríl

               Veľkonočný pondelok

               1. máj

               piatok, Sviatok práce

               14. máj

               štvrtok, Nanebovstúpenie Pána

               15. máj

               piatok, deň po Nanebovstúpení Pána

               25. máj

               Svätodušný pondelok

               21. júl

               utorok, štátny sviatok Belgicka

               2. november

               pondelok, Pamiatka zosnulých

               24. december
               až
               31. december

               štvrtok
               (6 dní – koniec roka)
               štvrtok

               SPOLU

               17 dní

         Luxemburg: rovnaké dni ako v Bruseli s výnimkou utorka 21. júla, ktorý sa nahrádza utorkom 23. júna, štátnym sviatkom Luxemburska.
   Návrat do práce: v pondelok 4. januára 2016.
   Bez toho, aby to malo vplyv na kalendár dní pracovného pokoja v roku 2016, piatok 1. január 2016 sa bude v rámci tohto roka považovať za deň pracovného pokoja.
   Komisia si vyhradzuje právo zmeniť tieto ustanovenia, ak si to budú vyžadovať potreby útvarov.


title: Rozhodnutie Európskeho parlamentu a Rady (EÚ) 2015/1871 zo 6. októbra 2015 o mobilizácii Európskeho fondu na prispôsobenie sa globalizácii (žiadosť EGF/2015/002 DE/Adam Opel, Nemecko)

text:
               20.10.2015

               SK

               Úradný vestník Európskej únie

               L 275/28

         ROZHODNUTIE EURÓPSKEHO PARLAMENTU A RADY (EÚ) 2015/1871
   zo 6. októbra 2015
   o mobilizácii Európskeho fondu na prispôsobenie sa globalizácii (žiadosť EGF/2015/002 DE/Adam Opel, Nemecko)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nemá prekročiť maximálnu ročnú sumu 150 miliónov EUR (v cenách roku 2011), ako je stanovené v článku 12 nariadenia Rady (EÚ, Euratom) č. 1311/2013 (3).

               (3)

               Nemecko predložilo 26. februára 2015 žiadosť EGF/2015/002 DE/Adam Opel o finančný príspevok z EGF v dôsledku prepúšťania v podniku Adam Opel AG a jednom dodávateľskom podniku v Nemecku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Žiadosť spĺňa požiadavky na stanovenie finančného príspevku z fondu EGF stanovené v článku 13 nariadenia (EÚ) č. 1309/2013.

               (4)

               Preto by sa v súvislosti so žiadosťou, ktorú predložilo Nemecko, mal mobilizovať EGF s cieľom poskytnúť finančný príspevok vo výške 6 958 623 EUR.

               (5)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 6 958 623 EUR vo viazaných a platobných rozpočtových prostriedkoch.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 6. októbra 2015.

      V Štrasburgu 6. októbra 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).